section_heading: He-Man i Gospodari svemira (2002. - 2004.)
paragraph_text: U novoj verziji He-Mana i Gospodara svemira Evil-Lyn je također prikazana kao moćna zla čarobnica ili vještica i Skeletorova suradnica. Spominje se i da je njen otac nekoć bio član Vijeća mudraca i privrženik kralja Sive Lubanje imenom Nikolas Powers, vladar Zalesije, kojemu je kralj naložio zaštitu Štapa Uništenja i Ovnovog Kamena. Svoju kćer Evelyn je, uz pomoć Tornja Moći poslao u budućnost kako bi ju spasio od grozote Velikog rata, a budući da je osuđen na besmrtnost, živ je i u njenom vremenu gdje nosi ime Bezlični. U međuvremenu, poslana u budućnost, Evil-Lyn je pronašao Keldor i uzeo je pod svoju zaštitu te ju je naučio kako da ovlada svojim magičnim moćima i postane moćna čarobnica i pridružio je svojim Zlim ratnicima.